ᱥᱩᱥᱤᱞᱠᱩᱢᱟᱨ ᱥᱤᱱᱫᱮ

ᱥᱩᱥᱤᱞᱠᱩᱢᱟᱨ ᱥᱤᱱᱫᱮ (ᱡᱟᱱᱟᱢ ᱔ ᱥᱮᱯᱴᱮᱢᱵᱚᱨ ᱑᱙᱔᱑) ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱟᱭᱟᱨ ᱯᱩᱞᱤᱥ ᱚᱫᱷᱤᱠᱟᱨᱤ ᱟᱨ ᱨᱟᱡᱽᱟᱹᱨᱤᱭᱟᱹ ᱱᱮᱛᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱢᱚᱱᱢᱚᱦᱚᱱ ᱟᱜ ᱥᱚᱨᱠᱟᱨ ᱨᱮ ᱚᱲᱟᱜ ᱢᱚᱱᱛᱨᱤ (ᱦᱳᱢ ᱢᱤᱱᱤᱥᱴᱚᱨ), ᱢᱤᱱᱤᱥᱴᱚᱨ ᱳᱯᱷ ᱯᱟᱣᱟᱨ, ᱟᱨ ᱒᱖ ᱢᱮ ᱒᱐᱑᱔ ᱫᱷᱟᱹᱵᱤᱡ ᱞᱳᱠᱥᱚᱵᱷᱟ ᱨᱮ ᱥᱚᱫᱚᱱ ᱨᱤᱱᱤᱡ ᱱᱮᱛᱟᱭ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱠᱷᱚᱱ ᱞᱟᱦᱟᱨᱮ ᱩᱱᱤ ᱫᱚ ᱑᱘ ᱡᱟᱱᱩᱣᱟᱨᱤ ᱒᱐᱐᱓ ᱠᱷᱚᱱ ᱔ ᱱᱚᱵᱷᱮᱢᱵᱚᱨ ᱒᱐᱐᱔ ᱫᱷᱟᱹᱵᱤᱡ ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮᱭ ᱛᱟᱦᱮᱸ ᱦᱩᱭ ᱟᱠᱟᱱᱟ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ

ᱥᱤᱱᱫᱮ ᱟᱜ ᱡᱟᱱᱟᱢ ᱫᱚ ᱔ ᱥᱮᱯᱴᱮᱢᱵᱚᱨ ᱑᱙᱔᱑ ᱨᱮ ᱥᱳᱞᱟᱯᱩᱨ ᱨᱮ ᱥᱚᱸᱵᱷᱟᱡᱤ ᱨᱟᱣ ᱥᱤᱱᱫᱮ ᱟᱨ ᱥᱚᱠᱷᱩ ᱵᱟᱭᱤ ᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾  ᱥᱤᱱᱫᱮ ᱫᱚ ᱫᱚᱭᱟᱱᱚᱸᱫᱽ ᱵᱤᱨᱫᱟᱹᱜᱟᱲ, ᱥᱳᱞᱟᱯᱩᱨ ᱠᱷᱚᱱ ᱵᱟᱰᱚᱦᱤ ᱨᱮ ᱚᱱᱚᱨᱥ ᱨᱮᱱᱟᱜ ᱰᱤᱜᱽᱨᱤ, ᱟᱨ ᱟᱭᱤᱮᱞᱮᱥ ᱞᱳ ᱵᱤᱨᱫᱟᱹᱜᱟᱲ, ᱵᱚᱢᱵᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱢᱚᱦᱟᱨᱟᱥᱴᱨᱚ ᱠᱷᱚᱱ ᱮᱞᱮᱞᱵᱤ ᱰᱤᱜᱽᱨᱤ ᱥᱟᱶᱛᱮ ᱟᱡᱟᱜ ᱥᱮᱪᱮᱫ ᱮ ᱯᱩᱨᱟᱹᱣ ᱞᱮᱫ ᱛᱟᱦᱮᱸᱫ ᱾ 

ᱮᱛᱚᱦᱚᱵ ᱠᱟᱹᱢᱤᱦᱚᱨᱟ

ᱥᱩᱥᱤᱞᱠᱩᱢᱟᱨ ᱥᱤᱱᱫᱮ ᱫᱚ ᱟᱡᱟᱜ ᱠᱟᱹᱢᱤᱦᱚᱨᱟ ᱥᱳᱞᱟᱯᱩᱨ ᱨᱮᱱᱟᱜ ᱥᱮᱥᱚᱱ ᱠᱚᱨᱴ ᱨᱮ ᱢᱤᱫ ᱵᱮᱞᱤᱯᱷ ᱞᱮᱠᱟᱛᱮᱭ ᱮᱛᱚᱦᱚᱵ ᱠᱮᱫ-ᱟ, ᱡᱟᱦᱟᱸ ᱨᱮ ᱫᱚ ᱩᱱᱤ ᱑᱙᱕᱗ ᱠᱷᱚᱱ ᱑᱙᱖᱕ ᱫᱷᱟᱹᱵᱤᱡ ᱮ ᱠᱟᱹᱢᱤ ᱠᱮᱫ-ᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱢᱤᱫ ᱠᱚᱱᱥᱴᱮᱵᱚᱞ ᱞᱮᱠᱟᱛᱮ ᱢᱚᱦᱟᱨᱟᱥᱴᱨᱚ ᱯᱩᱞᱤᱥ ᱨᱮᱭ ᱥᱮᱞᱮᱫ ᱮᱱᱟ ᱾ Be more sensitive towards people's needs: Sushilkumar Shinde to police – India – DNA. Dnaindia.com. Retrieved on 17 August 2013. ᱤᱱᱟᱹ ᱛᱟᱭᱚᱢ, ᱩᱱᱤ ᱫᱚ ᱛᱩᱨᱩᱭ ᱥᱮᱨᱢᱟ ᱫᱷᱟᱹᱵᱤᱡ ᱥᱤᱟᱭᱰᱤ ᱨᱮᱭ ᱠᱟᱹᱢᱤ ᱠᱮᱫ-ᱟ,  ᱟᱡᱤᱡ ᱥᱤᱟᱭᱰᱤ ᱜᱩᱨᱩ ᱚᱢᱩᱠᱩᱨᱟᱡᱽ ᱯᱟᱴᱤᱞ ᱟᱜ ᱛᱟᱹᱨᱤ ᱨᱮ ᱯᱩᱞᱤᱥ ᱥᱚᱵᱽ-ᱤᱱᱥᱯᱮᱠᱴᱚᱨ ᱞᱮᱠᱟᱛᱮ ᱾  

ᱥᱟᱹᱠᱷᱭᱟᱹᱛ